Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kaikki pitävät hyvistä uutisista.
Joskus hyvät uutiset ovat jollekin huonoja.
Asia riippuu siitä, oletko ottanut vastaan Jumalan totuuden.
Ilmestyskirjassa Jumala antaa lausuntoja, -
joissa hän kertoo, mitä tulevaisuudessa tapahtuu.
Esimerkiksi Ilm. 12:ssa hän sanoo: -
"Nyt on tullut pelastus... ja hänen Voideltunsa valta."
Pelastus on varma asia.
Kuitenkaan lopullinen pelastus ei tullut heti vaan myöhemmin.
Samantyyppinen lausunto on tämän päivän jaejakson alussa.
Otetaan esille Ilmestyskirjan luku 14.
Jakeessa 8 on valtava julistus.
Se toteutuu kuitenkin vasta Ilm. 19:ssä.
Jumala ilmoittaa asian edeltä käsin. Hän ennakoi myös tulevaa tuomiota.
Ilm. 8-9:ssä kerrottiin pasuunansoiton tuomioista.
Ne olivat Jumalan lähettämiä, -
mutta niissä esiintyi sana kolmannes.
Tuomio ei saapunut vielä koko voimassaan.
Pasuunansoiton tuomioiden tarkoituksena oli ilmoittaa, -
että Jumalan valtava voima oli näköpiirissä.
Jumala toivoi ihmisten tekevän parannuksen: -
kääntyvän pois synnistä ja ottavan vastaan pelastuksen.
Luetaan Ilm. 14:8: -
"Ja seurasi vielä toinen enkeli, joka sanoi: -
'Kukistunut, kukistunut on se suuri Babylon..."
Ilmestyskirja on hyvä käsittää -
Vanhan testamentin ja juutalaisuuden valossa.
Johanneksen aikoihin Babylon nähtiin voimakkaana sortajana.
Babylonin eli Baabelin aika oli ollut satoja vuosia ennen Johannesta.
Kuitenkin profeetallisesti ottaen -
Baabelin vankeus oli tärkeä ajanjakso Israelin historiassa.
Ensimmäisen kerran Israel pelastettiin Egyptistä.
Myöhemmin Israel pelastettiin myös Baabelin vankeudesta.
Baabel tarkoitti Israelin vihollisia, jotka tuhosivat Jerusalemin temppelin.
Toinen temppeli tuhottiin luultavasti Johanneksen elinaikana -
riippuen Ilmestyskirjan kirjoittamisen ajankohdasta.
Kuitenkin ihmisten mielissä Babylon oli päävihollinen.
Babylonin kukistuminen merkitsi juutalaisille todella hyviä uutisia.
Se kukistuu Jumalan vihan voimasta.
Ilm. 14:8: "Ja seurasi vielä toinen enkeli, joka sanoi: -
'Kukistunut, kukistunut on se suuri Babylon, -
joka haureutensa vihan viinillä on juottanut kaikki kansat'."
Babylonia kuvataan seuraavissa luvuissa porttona -
tai avionrikkojanaisena.
Se johdatti kansat haureuteen, -
jolla tarkoitetaan epäjumalanpalvontaa.
Epäjumalanpalvonta herättää Jumalan kiivauden ja vihan.
Babyloniin viitataan usein naisena.
"...joka haureutensa vihan viinillä on juottanut kaikki kansat'."
Siinä ei puhuta konkreettisesta haureudesta -
vaan hengellisestä uskottomuudesta.
Jos Ilmestyskirjan 144 000 neitsyttä -
tulkitaan seksuaalisesti koskemattomiksi, -
emme ole ymmärtäneet Raamatun kieltä.
Neitsyys tarkoittaa tässä yhteydessä hengellistä uskollisuutta -
Israelin Jumalan käskyille, totuudelle ja palvonnalle.
Jakeessa 9 puhutaan kolmannesta enkelistä.
"Ja heitä seurasi vielä kolmas enkeli, joka sanoi suurella äänellä: -
'Jos joku kumartaa petoa ja sen kuvaa -
ja ottaa sen merkin otsaansa tai käteensä, -
niin hänkin on juova Jumalan vihan viiniä..."
Siinä puhutaan Jumalan vihasta.
Se herää, jos ihminen kumartaa tai palvoo väärää kohdetta.
Meidän täytyy ymmärtää, -
että Jumalalle on tärkeintä se, palvommeko häntä.
Hengellisen voiton kannalta ihmisen urakehitys ei ole tärkeää.
Tutkintojen hankkiminen arvostuksen saamiseksi ei ole tärkeää.
Ei ole tärkeää, asunko arvostetulla alueella.
Ne eivät ole hengellisesti tärkeitä asioita.
Jumala odottaa sitä, -
että olosuhteista, kärsimyksistä ja vaikeuksista huolimatta -
palvoisimme silti häntä uskollisesti.
Vihollinen pyrkii estämään meitä palvomasta Jumalaa.
Jos vihollinen onnistuu siinä, se on saanut sinusta erävoiton.
Taistelu koskee sitä, palvotko uskollisesti Jumalaa.
Ne, jotka kääntyvät pois Jumalasta, -
antavat tämän maailman huolten vallata mielensä -
ja uskovat väärän opin.
"...hänkin on juova Jumalan vihan viiniä, -
joka sekoittamattomana [laimentamattomana] -
on kaadettu hänen vihansa maljaan..."
Näin Jumala toimii, koska hän on kiivas.
"...ja häntä pitää tulella ja tulikivellä vaivattaman -
pyhien enkelien edessä ja Karitsan edessä."
Miksi siinä mainitaan pyhät enkelit ja Karitsa?
Totesimme jo Ilm. 1:n yhteydessä, -
että Ilmestyskirjan tarkoitus on ilmoittaa Messias Jeshuaa, -
jotta ymmärtäisimme, kuka hän oikeasti on.
Liian usein ihmiset ajattelevat, että hän on vain armollinen, -
anteeksiantava ja rakastava.
Hän on kuin karitsa, joka ei tee kellekään pahaa.
Karitsa ei pure, hyökkää eikä tapa ketään.
Mutta Ilm. 1:ssä häntä kuvataan eri tavalla.
Jumalan vihan langetessa -
paikalla ovat pyhät enkelit sekä Karitsa.
Ilm. 6:n lopussa puhuttiin myös Karitsan vihasta.
Ilmestyskirjassa puhutaan paljon tuomiosta.
Kun siirrymme luvusta 14 lukuun 15, -
näemme, mistä Jumalan viha on oikein peräisin.
Saatat yllättyä.
Jakeessa 11 puhutaan epäjumalan- palvonnan tuomitsemisesta.
"Ja heidän vaivansa savu on nouseva aina ja iankaikkisesti, -
eikä heillä ole lepoa päivällä eikä yöllä, -
heillä, jotka petoa ja sen kuvaa kumartavat, -
eikä kenelläkään, joka ottaa sen nimen merkin.
Tässä on pyhien kärsivällisyys..."
Tästä löytyy vastakkainasettelu.
On niitä, jotka seuraavat petoa ja antikristusta -
ja ottavat sen maailmanvallan merkin otsaansa tai käteensä -
osoitukseksi siitä, että he toimivat ja ajattelevat -
tämän pahan valtakunnan normien ja luonteen mukaan.
He ovat vastakohtana kärsivällisille.
Mikä saa ihmisen pitämään kiinni uskostaan?
Katsoin jonkin aikaa sitten elokuvaa, -
jossa joku roikkui ikkunan ulkopuolella.
Hän jaksoi pitää kiinni, koska uskoi avun olevan tulossa.
Kun hän kuuli, että auttaja oli saanut surmansa, -
hän päästi irti ja putosi kuolemaansa.
Hän oli menettänyt toivon eikä odottanut enää apua.
Jos et odota Jumalan tulevaa valtakuntaa -
etkä usko lupauksiin Messiaan paluusta, -
et jaksa sinnitellä -
vaan lankeat väärän messiaan viettelyksiin.
Koska se tekee ihmeitä ja merkkejä, -
alat uskomaan pelon vallassa siihen enemmän kuin Jumalaan.
Tässä asetetaan pedon seuraamisen vastakohdaksi pyhien kärsivällisyys.
Kärsivällisyytensä vuoksi -
he "pitävät Jumalan käskyt ja Jeesuksen uskon".
Jakeen 12 käyttämät termit ovat monelle uskovalle vieraita.
He luulevat, ettei Messiaaseen uskova tarvitse enää Jumalan käskyjä.
Käsitys on täyttä valetta.
Usko Messiaaseen saa meidät noudattamaan Jumalan Sanaa.
Jumalan käskyjen noudattaminen ei ole pelastuksen ehto vaan seuraus.
Meidät on pelastettu tuomaan julki Jumalan kirkkautta.
Jumalan käskyistä näemme suunnan hänen mielensä mukaiselle elämälle.
Tekomme eivät tee meitä arvollisiksi vaan Jumalan armo tekee.
Mutta armo "kasvattaa meitä, että me, hyljäten jumalattomuuden -
eläisimme vanhurskaasti nykyisessä maailmanajassa."
Ilm. 14:12: "Tässä on pyhien kärsivällisyys, -
niiden, jotka pitävät Jumalan käskyt -
ja Jeesuksen uskon."
Siinä rinnastetaan Jeesuksen usko ja Jumalan käskyt.
Siirrytään jakeeseen 13: -
"Ja minä kuulin äänen taivaasta sanovan: -
'Kirjoita: Autuaat ovat ne kuolleet, jotka Herrassa kuolevat..."
Vain Herrassa kuolleet ovat onnellisia.
Siksi meidän tulee julistaa ilosanomaa esimerkiksi muslimeille.
Heidän mielestään on hyvä kuolla Allahin huomassa. Ei ole.
Vain Messias Jeshuassa on turvallista kuolla, -
kun annamme henkemme alttiiksi hänen edestään.
Meidän ei ole tarkoitus sotia.
"Jos kuka vankeuteen vie, niin hän itse vankeuteen joutuu.
jos kuka miekalla tappaa, hänet pitää miekalla tapettaman."
Me seisomme vakaasti totuuden kalliolla.
Meidän ei tarvitse paeta eikä taistella vihollista vastaan fyysisesti.
Voittoa ei saada konkreettisella miekalla -
vaan Jeshuan suusta tulevalla miekalla, joka on hänen Sanansa.
Hän julistaa meille voiton.
Ilm. 14:13: "Autuaat [ylen onnelliset] ovat ne kuolleet, -
jotka Herrassa kuolevat tästedes.
Totisesti - sanoo Henki - he saavat levätä vaivoistansa, -
sillä heidän tekonsa seuraavat heitä.'"
Uskollisuutemme seuraukset näkyvät tulevassa ajassa -
eli Jumalan tulevassa valtakunnassa.
Jumalan uskollinen palveleminen on tärkeämpää -
kuin turha tavara, jota voimme rahalla ostaa.
Meidän tulee ymmärtää, -
että luvussa 14 puhutaan edellä mainituille 144 000:lle, -
niille, jotka korjataan kuin elo tai temmataan ylös.
Tässä annetaan kuva tulevista tapahtumista.
Jae 14: "Ja minä näin, ja katso: valkoinen pilvi, -
ja pilvellä istui Ihmisen Pojan muotoinen [Messias], -
päässänsä kultainen kruunu [hän on kuningasten Kuningas], -
ja kädessänsä terävä sirppi.
Ja temppelistä tuli eräs toinen enkeli..."
Tämän luvun lopussa puhutaan paljon temppelistä -
kuten erityisesti luvuissa 15-16.
Nyt ei puhuta Jerusalemissa sijaitsevasta vaan taivaan pyhäköstä.
Kohta näemme, mitä pyhäköllä tarkoitetaan.
"...Ihmisen Pojan muotoinen, päässänsä kultainen kruunu, -
ja kädessänsä terävä sirppi.
Ja temppelistä tuli eräs toinen enkeli huutaen suurella äänellä -
pilvellä istuvalle: -
'Lähetä sirppisi ja leikkaa, -
sillä leikkuuaika on tullut, -
ja maan elo on kypsynyt'.
Ja pilvellä istuva heitti sirppinsä maan päälle, -
ja maa tuli leikatuksi."
Siinä on kuva ylöstempauksesta, -
kun Messias ottaa ilosanoman vastaanottaneet luokseen.
Aiemmin kerrottiin, että ilosanoma julistetaan koko maailmalle, -
jotta ihmiset pääsisivät osalliseksi autuaallisesta toivosta.
Sitten tulee tuomio.
Lopullinen tuomio eroaa suuresti äskeisistä tapahtumista.
Jae 17: "Ja taivaan temppelistä lähti eräs toinen enkeli..."
Tämä enkeli on erityyppinen kuin äskeinen.
"... ja hänelläkin oli terävä sirppi.
Ja alttarista lähti vielä toinen enkeli, -
jolla oli tuli vallassaan..."
Kun Jumala tuhosi kaiken elävän Nooan aikana vedellä, -
hän lupasi, ettei toimisi samoin enää koskaan.
Hän ei luvannut olla tuhoamatta maata -
vaan lupasi olla lähettämättä vedenpaisumusta.
Kun Jumala viha lankeaa, hän tuhoaa tulella, -
koska tuli poistaa epäpuhtaudet.
Tuomion enkeli on siis erilainen, ja hänellä on eri tehtävä.
Hänellä on tuli vallassaan, koska Jumalan viha ja tuli liittyvät yhteen.
Äskeisessä mainitaan myös alttari, koska se viittaa tuomioon tai uhriin.
Alttarilla uhri kuolee. Kuolema on yksi tuomion muoto.
Jae 18: -
"Ja alttarista lähti vielä toinen enkeli, jolla oli tuli vallassaan, -
ja hän huusi suurella äänellä sille, jolla oli se terävä sirppi, -
sanoen: 'Lähetä terävä sirppisi ja korjaa tertut maan viinipuusta, -
sillä sen rypäleet ovat kypsyneet'."
Viinirypäleistä saadaan viiniä.
Tässä sanankohdassa viinillä tarkoitetaan tuomiota.
Juutalaisille viini merkitsee yleensä iloa.
Viinillä tarkoitetaan tässä Jumalan vihaa siksi, -
koska Jumala on mielissään siitä, -
että hän saa viimein poistaa maailmasta kaiken pahan.
Hänen tuomionsa aikaansaa iloa, -
koska Sakarjan mukaan -
tuomiot edeltävät Jumalan valtakunnan tulemista.
Eli Jumalan viha edistää hänen valtakuntansa tuloa.
Jumalan vihan ja tuomion jälkeen -
on tuleva suuri juhla. Siksi viini kuvaa sekä tuomiota että iloa.
Jumalan valtakunnan ilo syntyy tuomioiden keskeltä.
Jae 18: "'Lähetä terävä sirppisi -
ja korjaa tertut maan viinipuusta, sillä sen rypäleet ovat kypsyneet'.
Ja enkeli heitti sirppinsä alas maahan -
ja korjasi maan viinipuun hedelmät -
ja heitti ne Jumalan vihan suureen kuurnaan.
Ja kuurna poljettiin kaupungin ulkopuolella..."
Huomaa ilmaisu "kaupungin ulkopuolella".
Muistathan vertauksen kymmenestä neitsyestä?
Viisi heistä oli viisasta, viisi tyhmää.
Tyhmät eivät olleet valmistautuneet -
eikä heitä päästetty hääjuhlaan.
Heidät heitettiin kaupungin ulkopuolelle.
Ilmestyskirjassa kerrotaan myöhemmin, -
että pyhän kaupungin ulkopuolella on tuomion paikka.
Jumalan tuomion ja vihan viinikuurna -
on pyhän Jerusalemin kaupungin ulkopuolella.
Jae 20 loppu: -
"...ja kuurnasta kuohui veri hevosten kuolaimiin asti, -
tuhannen kuudensadan vakomitan päähän."
Vakomitta on noin 200 metriä.
Siinä puhutaan noin 300 kilometrin matkasta.
Puhumme aiheesta enemmän kahden viikon kuluttua -
Harmagedonin taistelun yhteydessä, josta kerrotaan luvussa 16.
Huomaamme, -
että Jumalan viha ilmestyy Harmagedonin taistelussa.
Se on keskeinen paikka Jerusalemin hyvinvoinnin kannalta.
Pitää ymmärtää, että Jerusalemista käydään taistelua, -
koska se tunnetaan meidän Jumalamme kaupunkina, -
paikkana, jossa häntä palvotaan.
Harmagedonilla eli Megiddolla on merkitystä Jerusalemin kannalta.
Siellä taistellaan Jerusalemista, Jumalan palvonnan paikasta.
Ilmestyskirjassa on keskeistä -
Messias Jeshuan persoonan ja työn ymmärtäminen.
Kirjan tarkoitus ei ole kuitenkaan antaa pään tietoa.
Sen tarkoitus on saada meidät -
palvomaan häntä Pyhän Hengen voitelussa -
ja antamaan itsemme hänelle eläväksi uhriksi, -
joka on Jumalalle otollista palvelusta.
Se on myös järjellistä, eli järkikin kehottaa palvomaan häntä.
Uhrimme pitää kuitenkin olla Jumalalle otollinen eli mieluinen.
Kyse ei ole siitä, mitä me pidämme hyvänä, -
vaan meidän tulee olla alamaisia Jumalan opetukselle.
Joskus ihmiset pyytävät Jumalaa siunaamaan omat suunnitelmansa.
Mutta se on epäjumalanpalveluksen olemus.
Tämän kirjan tarkoitus on auttaa meitä ymmärtämään Messiaan persoonaa, -
jotta elämämme voisi muuttua, -
niin että palvomme häntä Hengessä ja totuudessa.
Elämämme muuttuminen todistaa ihmisille pelastuksesta.
Todistaako sinun elämäsi pelastuksesta?
Ilman pelastusta joudut ikuiseen kadotukseen.
Nähdään ensi viikolla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen